Suid-Afrikaners spaar té min, leef bo vermoëns | Maroela Media
Suid-Afrikaners spaar nie genoeg nie. Die rede hiervoor is nie net die land se verbruikerskuld van byna R1,7 biljoen nie, maar ook 'n gebrek aan finansiële kundigheid, het AlphaCode Dinsdag gesê.
AlphaCode, 'n waagkapitaalfiliaal van Rand Merchant Investment Holding (RMI), sê hoewel Suid-Afrikaners ander lande ore aansit met die Google-soekterm "hoe om te belê", hulle egter nie vir aftrede spaar nie.
Belasting, inflasie en elektrisiteitstariewe word gewoonlik hiervoor blameer, hoewel die meeste Suid-Afrikaners werklik net bo hul vermoëns leef.
"Suid-Afrikaners spaar nie net weens skuld nie, maar ook weens die wydverspreide gebrek aan finansiële opleiding. Te veel keuses en komplekse produkte is geneig om hulle selfs meer te verwar," verduidelik Dominique Collett, hoof van AlphaCode. Donderdag is Wêreldspaardag.
Volgens AlphaCode verdien diegene wat hul geld in 'n transaksie-bankrekening spaar, boonop baie lae rentekoerse. Statistiek van die Suid-Afrikaanse Reserwebank toon dat ongeveer 40% van hierdie geld in rekeninge sit wat min tot geen groei bied nie, luidens dié maatskappy.
Die maatskappy moedig Suid-Afrikaners aan om meer te wete kom oor alternatiewe spaaropsies om sodoende meer te spaar te midde van 'n sukkelende ekonomie.
Dis tyd dat die skole weer 'n spaar beplanning as deel van die kurikulum inbring. Toe ek skool gegaan het het ons elke week 'n spaardag gehad waarop ons elkeen geld gebring het wat dan in ons poskantoor spaarboekies aangebring was deur die onderwysers ne die geld dan daarna deur die skool by poskantoor gedeponeer is. dit het my en sekre baie ander kinders bewus gemaak van geld en die belangrikheid van spaar. Terloops ek is 64 jaar oud. So werk maar self uit wanneer ek in die laerskool was.
Met DIE wat die regering van plan is om ons pensioen te gebruik vir eskom skuld, sien ek nie n rede om te spaar vir my ou dag op die wyse nie. Belê eerder in goud
Ons leer by die parlement. Geniet dit.
En spaar ek word ek daarop belas.
Maklik om te praat van spaar as jy baie verdien maar as jy ñ bestaan maak is dit n ander storie . En ek weet was ñ ambagsman vir 25 jr en kon toe spaar en het medies gehad . My medies het nou vverander na n begrafnisplan.